ඔවුන්ගේ ස්වාමිපුරුෂයන් ද වයස අවුරුදු 33 සහ 32 වන වියේ පසුවන කාලයේදී මියගොස් ඇති බවයි හෙළිවී ඇත්තේ.පසුව පවුල් දෙකේම කුඩා දරුවන් හදාවඩා ගැනීම ඔවුන්ගේ ඥාති පවුලක් විසින් සිදුකර ඇති බවටයි වාර්තා වන්නේ.එම දරුවන් වැඩිවියට පත්ව ඔවුන් ද විවාහ දිවියට ඇතුළු වී තිබෙනවා.ඔවුන්ද දරුවන් තිදෙනා බැගින් මෙලොවට බිහිකර ඇති අතර එක් සහෝදරියකගේ පුත්‍රයා අවුරුදු 33ක් වෙද්දී හදිසි රිය අනතුරකින් මියගොස් දරුවන් තිදෙනෙකු සමඟ බිරිද අසරණ වී සිටින බවයි වාර්තා වන්නේ.එසේ මිය ගිය පුද්ගලයාගේ නැගණිය පසුගියදා සිය සැමියා සමඟ දරුවන් පාසලෙන් රැගෙන ඒම සඳහා පිටත්ව යන අවස්ථාවේදී  රිය අනතුරකට භාජනය වී ඔවුන් දෙදෙනාම එම ස්ථානයේම මිය ගොස් ඇති බවටයි තොරතුරු අනාවරණය වී ඇත්තේ.ඔවුන්ගේ මියයාමත් සමඟ කුඩා දරුවන් තිදෙනෙකුට මෙලොව තනිවන්නට සිදුව තිබෙනවා.මෙම පවුලට සම්බන්ධ මේ වන විට ඉතිරිව සිටින මෙම බිරින්දෑවරු දෙදෙනෙකු වයස අවුරුදු 32 හා 33 වයස්වල පසුවන අතර ඉහත සිදුවීම් හේතුවෙන් ඔවුන්  දැඩි මානසික පීඩනයකින් ජීවත් වන  බවයි අවුන් පවසන්නේ.වැඩිමහල් සහෝදරයකු සහ සහෝදරියක මේ සියලු දෙනාගේ දුක සතුට වෙනුවෙන් සිටින බව පවුලේ අය අප වාර්තාකරු සමඟ පවසා තිබෙනවා.රෝෂිණී ප්‍රදීපිකා නමැති මෙම පවුලේ සාමාජිකාවක් හඬා වැටෙමින් කියා සිටියේ තම පවුලේ සියලු දෙනාටම සිදුවෙමින් යන මෙම විපත පිළිබඳව දැඩි ලෙස බියකින් පසුවන බවයි.මේ වනවිට තමන් කුඩා අවධියේ දෙමව්පියන් නැති වූවා සේම තම දරුවන්ට ද එම වයසේදී ම දෙමවුපියන් අහිමි වී තිබීම බරපතළ ඛේදවාචකයක් බවදඇය වැඩිදුරටත් සඳහන් කළා.අසරණවී සිටින මෙම දරුවන් හදාවඩා ගන්නා එම ගම්මානයේ මෙම පවුල්වල ඥාතීවරියක වන සමන්තිකා කුමාරි මෙසේ පැවසුවා."ඇත්තටම අපිට තේරෙන්නෙ නෑ මොකක්ද මේ සිද්ධ වෙන්නේ කියලා.